A kimber háborúkban tűnt fel: Kr. e. 105-ben Quintus Servilius Caepio alatt szolgált a Rhône (latin nevén Rhodanus) mentén elvesztett arausiói csatában. Meg is sebesült, de a folyón teljes páncélzatban átúszva megmentette az életét. Kr. e. 102-ben részt vett az Aquae Sextiae-i csatában (ma Aix-en-Provence), amelyben a Marius tönkreverte az Itália felé törő teutonokat. Személyesen is kitüntette magát, amikor az ütközet előtt kikémlelte a teutonok táborát.